ગેંગ રેપની ચારેકોર ચર્ચા છે ત્યારે એસ.જી. હાઈવે પર લૂંટ અને હત્યાની આંચકારૂપ ઘટના બની છે. એસ.જી. હાઈવે ઉપર સુમેલ કોમ્પલેક્સની સામેના સર્વિસ રોડ ઉપર 100 મીટરના જ વિસ્તારમાં ત્રણ હોટલકર્મીને ચપ્પુ મારીને લૂંટી લેવાયા હતા. મોડીરાતે ચાલીને કે સાઈકલ ઉપર ઘરે જતાં ત્રણ હોટલ કર્મચારીને બાઈકસવાર નશાખોરોએ હુમલો કરી લૂંટી લીધા હતા. પશ્ચિમ બંગાળના એક હોટલ કર્મચારીનું છરીના ઘા ઝીંકાતા ગંભીર ઈજાથી મૃત્યુ નીપજ્યું હતું. લૂંટ અને હત્યાની ઘટનાથી પોલીસમાં દોડધામ મચી છે.